CELEX: 32016R2096
Language: fi
Date: 2016-11-30 00:00:00
Title: Komission asetus (EU) 2016/2096, annettu 30 päivänä marraskuuta 2016, asetuksen (EU) N:o 1254/2009 muuttamisesta tiettyjen perusteiden osalta, joilla jäsenvaltiot saavat poiketa siviili-ilmailun turvaamista koskevista yhteisistä perusvaatimuksista ja ottaa käyttöön vaihtoehtoisia turvatoimenpiteitä (ETA:n kannalta merkityksellinen teksti )

1.12.2016   
            
            
               FI
            
            
               Euroopan unionin virallinen lehti
            
            
               L 326/7
            
         KOMISSION ASETUS (EU) 2016/2096,
   annettu 30 päivänä marraskuuta 2016,
   asetuksen (EU) N:o 1254/2009 muuttamisesta tiettyjen perusteiden osalta, joilla jäsenvaltiot saavat poiketa siviili-ilmailun turvaamista koskevista yhteisistä perusvaatimuksista ja ottaa käyttöön vaihtoehtoisia turvatoimenpiteitä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 4 kohdan,
   sekä katsoo seuraavaa:
   
               (1)
            
            
               Komission asetuksen (EU) N:o 1254/2009 (2) soveltamisesta saatu kokemus on osoittanut, että on tarpeen selkeyttää riskinarviointia koskevaa vaatimusta ja esittää täsmällisemmin tiettyihin asetuksessa lueteltuihin ilmaliikenteen luokkiin kuuluvat lentotoiminnan lajit, jotta voidaan parantaa oikeudellista selkeyttä ja välttää toisistaan poikkeavat lainsäädännön tulkinnat.
            
         
               (2)
            
            
               Poikkeuksellisissa tapauksissa ja lennon tarkoituksen perusteella jäsenvaltioilla tulisi olla mahdollisuus poiketa asetuksessa (EU) N:o 1254/2009 vahvistetuista painorajoituksista tiettyjen lentotoiminnan lajien osalta. Näiden poikkeusten olisi perustuttava tapauskohtaisiin riskinarviointeihin, ja niissä olisi annettava muille jäsenvaltioille, joihin tällaiset lennot suuntautuvat, mahdollisuus vaatia ennakkoilmoitusta tai -hyväksyntää.
            
         
               (3)
            
            
               Sen vuoksi asetusta (EU) N:o 1254/2009 olisi muutettava.
            
         
               (4)
            
            
               Tässä asetuksessa säädetyt toimenpiteet ovat asetuksen (EY) N:o 300/2008 19 artiklan 3 kohdassa tarkoitetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 1254/2009 seuraavasti:
   
               1)
            
            
               Korvataan 1 artiklan ensimmäinen virke seuraavasti:
               ”Jäsenvaltiot voivat poiketa asetuksen (EY) N:o 300/2008 4 artiklan 1 kohdassa tarkoitetuista yhteisistä perusvaatimuksista ja ottaa käyttöön vaihtoehtoisia turvatoimenpiteitä lentoasemilla tai lentoasemien merkityillä alueilla, joilla harjoitetaan ainoastaan seuraavanlaista lentotoimintaa, jos tällaiset vaihtoehtoiset toimenpiteet tarjoavat toimivaltaisen viranomaisen hyväksymän riskinarvioinnin perusteella riittävän suojan:”
            
         
               2)
            
            
               Korvataan 1 artiklan 3 alakohta seuraavasti:
               
                           ”3.
                        
                        
                           valtion ilma-alusten lennot, sotilas- ja lainvalvontalennot”
                        
                     
         
               3)
            
            
               Korvataan 1 artiklan 10 kohta seuraavilla 10, 11 ja 12 kohdalla:
               
                           ”10.
                        
                        
                           yrityksen liiketoiminnan harjoittamiseen liittyvät lennot oman henkilökunnan ja muiden kuin maksavien matkustajien ja tavaroiden kuljettamiseksi yrityksen omistamilla ilma-aluksilla, joiden suurin sallittu lentoonlähtöpaino on alle 45 500 kilogrammaa;
                        
                     
                           11.
                        
                        
                           yrityksen liiketoiminnan harjoittamiseen liittyvät lennot yrityksen lentotoiminnan harjoittajalta kirjallisella sopimuksella kokonaan vuokraamilla tai leasing-sopimuksella hankkimilla ilma-aluksilla, joiden suurin sallittu lentoonlähtöpaino on alle 45 500 kilogrammaa, oman henkilökunnan ja muiden kuin maksavien matkustajien ja tavaroiden kuljettamiseksi;
                        
                     
                           12.
                        
                        
                           lennot ilma-aluksen omistajan ja muiden kuin maksavien matkustajien ja tavaroiden kuljettamiseksi ilma-aluksilla, joiden suurin sallittu lentoonlähtöpaino on alle 45 500 kilogrammaa.”
                        
                     
         
               4)
            
            
               Lisätään 1 artiklaan kohta seuraavasti:
               ”Sellaisten 10, 11 ja 12 kohdassa tarkoitettujen lentojen osalta, joilla ilma-aluksen suurin sallittu lentoonlähtöpaino kuitenkin on 45 500 kilogrammaa tai enemmän, toimivaltainen viranomainen voi poikkeustapauksissa ja kuhunkin yksittäiseen tapaukseen liittyvän riskinarvioinnin perusteella poiketa näille lentotoiminnan lajeille vahvistetusta painorajoituksesta. Jäsenvaltiot, joihin suuntautuu tällaisia lentoja, joilla ilma-aluksen suurin sallittu lentoonlähtöpaino on 45 500 kilogrammaa tai enemmän, voivat vaatia ennakkoilmoitusta ja siihen mahdollisesti liitettävää jäljennöstä suoritetusta riskinarvioinnista, tai ennakkohyväksyntää. Ennakkoilmoitusta tai -hyväksyntää koskeva vaatimus on toimitettava kirjallisena kaikille muille jäsenvaltioille.”
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 97, 9.4.2008, s. 72.
   
      (2)  Komission asetus (EU) N:o 1254/2009, annettu 18 päivänä joulukuuta 2009, perusteista, joilla jäsenvaltiot saavat poiketa siviili-ilmailun turvaamista koskevista yhteisistä perusvaatimuksista ja ottaa käyttöön vaihtoehtoisia turvatoimenpiteitä (EUVL L 338, 19.12.2009, s. 17).